Kamu bisa jelasin ke aku soal Eko DJ dalam bahasa jawa?

Eko DJ () inggih punika salah satunggalipun paraga filem lan sinétron ugi pelawak saking Indonésia. Piyambakipun kalebet salah satunggalipun punggawa kelompok lawak Srimulat. Namanipun langkung misuwur sasampunipun kadhapuk maragani minangka Pak Baroto ing sinétron Jinny oh Jinny taun 1997. Kajawi saking punika, Eko DJ ugi naté dipunpracaya ndhèrèk main wonten Jinny Lagi Jinny Lagi taun 2003. Wondéné taun 2004, piyambakipun maragani wonten Untung Ada Jinny lan Asmara Banyak Canda. Taun 2005, Eko DJ dipunpracaya ing judhul Abu Nawas. Sinétron Siapa Berani Jadi Janda ingkang kagiyaraken taun 2008 ugi naté ndhapuk Eko DJ. Semanten ugi Kulawarga Masa Kini ing taun 2014. Sadèrèngipun tilar donya, taun 2016, piyambakipun taksih dipunpracaya wonten sinétron Jinny Oh Jinny Datang Lagi. Kajawi sinétron, Eko DJ ugi maragani sawenèh filem lan pariwara.